b'\n_START_ARTICLE_\nHans Jenny\n_START_SECTION_\nBiografija\n_START_PARAGRAPH_\nGim\xc4\x97 Bazelyje, \xc5\xa0veicarijoje. Prie\xc5\xa1 imdamasis gydytojo praktikos po medicinos studij\xc5\xb3, jis ketverius metus studijavo mokslus Rudolfo \xc5\xa0tainerio mokykloje Ciuriche. H. D\xc5\xbeenis buvo antroposofas, austr\xc5\xb3 filosofo ir mistiko Rudohfo \xc5\xa0tainerio sek\xc4\x97jas.\n_START_SECTION_\nTyrimai kimatikos srityje\n_START_PARAGRAPH_\nKimatikos srityje H. D\xc5\xbeenis t\xc4\x99s\xc4\x97 ankstesni\xc5\xb3 mokslinink\xc5\xb3 \xe2\x80\x93 Ernst Chladni (XVIII a.), Margaret Watts-Hughes (XIX a.) \xe2\x80\x93 prad\xc4\x97tus garso \xe2\x80\x9epaveiksl\xc5\xb3" tyrimus._NEWLINE_1967 m. H. D\xc5\xbeenis para\xc5\xa1\xc4\x97 pirm\xc4\x85j\xc4\xaf knygos "Kimatika: bang\xc5\xb3 rei\xc5\xa1kini\xc5\xb3 tyrin\xc4\x97jimas" tom\xc4\x85. Antrasis tomas i\xc5\xa1leistas 1972 m., pra\xc4\x97jus metams po jo mirties. \xc5\xa0ioje knygoje apra\xc5\xa1ytas ir iliustruotas garso bang\xc5\xb3 vibracijos poveikis skys\xc4\x8diams, birioms med\xc5\xbeiagoms. Autorius padar\xc4\x97 i\xc5\xa1vad\xc4\x85, kad \xe2\x80\x9etai n\xc4\x97ra nevaldomas chaosas; tai yra dinami\xc5\xa1kas, ta\xc4\x8diau tvarkingas ra\xc5\xa1tas\xe2\x80\x9d._NEWLINE_Plok\xc5\xa1\xc4\x8di\xc5\xb3 ir membran\xc5\xb3 vibracijai sukelti H. D\xc5\xbeenis naudojo kristal\xc5\xb3 vibratorius bei savo paties i\xc5\xa1rast\xc4\x85 tonoskop\xc4\x85. Tonoskope kvarco smiltys paskleid\xc5\xbeiamos ant juodos 60 cm skersmens b\xc5\xabgno membranos. Membranos vibracija sukeliama garsiai dainuojant per kartonin\xc4\xaf vamzd\xc4\xaf. Veikiamos garso smiltys suformuoja simetri\xc5\xa1k\xc5\xb3 form\xc5\xb3 ornament\xc4\x85. \xc5\xbdemi tonai kuria gana paprast\xc4\x85 ir ai\xc5\xa1k\xc5\xb3 paveiksl\xc4\x85, auk\xc5\xa1tesni tonai kuria sud\xc4\x97tingesnius ornamentus._NEWLINE_Tyrimams H. D\xc5\xbeenis naudojo stovin\xc4\x8di\xc4\x85sias bangas, pjezoelektrinius stiprintuvus ir kitus metodus bei med\xc5\xbeiagas. Jis pasteb\xc4\x97jo, kad senov\xc4\x97s hebraj\xc5\xb3 ir Sanskrito balsi\xc5\xb3 garsas sm\xc4\x97lyje suformuodavo t\xc5\xb3 gars\xc5\xb3 ra\xc5\xa1menis (raides); \xc5\xa1iuolaikini\xc5\xb3 kalb\xc5\xb3 garsai tokio rezultato nedav\xc4\x97._NEWLINE_H. D\xc5\xbeenio darbai padar\xc4\x97 \xc4\xaftak\xc4\x85 amerikie\xc4\x8di\xc5\xb3 ekeperimentin\xc4\x97s muzikos kompozitoriui Alvin Lucier ir, kartu su Ernsto Chladnio kimatikos darbais, buvo panaudoti kuriant kompozicij\xc4\x85 "Queen of the South" (Piet\xc5\xb3 Karalien\xc4\x97). H. D\xc5\xbeenio darb\xc4\x85 t\xc4\x99s\xc4\x97 "Center for Advanced Visual Study" (Pa\xc5\xbeangi\xc5\xb3 vizualini\xc5\xb3 studij\xc5\xb3 centras)._NEWLINE_Remdamasis H. D\xc5\xbeenio darbais, fotografas Aleksandras Lotervaseris fiksavo vandens pavir\xc5\xa1iuje susidaran\xc4\x8dius vaizdus, vanden\xc4\xaf veikiant garsu, \xc4\xafskaitant ir kompozitori\xc5\xb3 muzik\xc4\x85.'